Klasa: 112-03/17-01/04

Urbroj: 2125/17-01-17-01

Na temelju članka 24. Temeljnoga kolektivnog ugovora za službenike i namještenike u javnim službama (Narodne novine br. 24/17) i članka 21. Statuta Javne ustanove “Park prirode Velebit” ravnateljica Javne ustanove „Park prirode Velebit“, po pribavljenoj prethodnoj suglasnosti nadležnog Ministarstva zaštite okoliša i energetike za radno mjesto stručni/a suradnik/ica na projektu (Klasa:112-01/14-01/04, Urbroj: 517--03-1-1-17-535), vezano uz rad na određeno vrijeme na provedbi projekta »ForBioEnergy- Forest Bioenergy in the Protected Mediterranean areas«, donijela je odluku kojom se raspisuje

NATJEČAJ

1. **za radno mjesto stručnog/e suradnika/ce edukatora**– 1 izvršitelj/ica na određeno vrijeme

*Uvjeti*

Stručna sprema:

* završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ili visoka stručna sprema sukladno propisima koji su bili na snazi prije stupanja na snagu Zakona o znanstvenoj djelatnosti i visokom obrazovanju (Narodne novine br. 123/03, 198/03, 105/04, 174/04, 2/07 – OUSRH, 46/07, 45/09 i 63/11) – prirodoslovnog smjera

ili

* završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij ili visoka stručna sprema sukladno propisima koji su bili na snazi prije stupanja na snagu Zakona o znanstvenoj djelatnosti i visokom obrazovanju (Narodne novine br. 123/03, 198/03, 105/04, 174/04, 2/07 – OUSRH, 46/07, 45/09 i 63/11) –nastavničkog zvanja

Opći uvjeti:

* aktivno znanje engleskog jezika u govoru i pismu
* napredno poznavanje računalnih vještina u smislu korištenja uredskih alata i organizacije digitalnih podataka
* posjedovanje vozačke dozvole B-kategorije.

Poželjni uvjeti:

* iskustvo u provođenju EU projekata
* minimalno godinu dana iskustva u struci

Uz prijavu treba priložiti:

* životopis
* dokaz o stručnoj spremi (presliku diplome ili drugi vjerodostojan dokument)
* dokaz o iskustvu u polju zaštite prirode, uz isticanje kontakt-podataka osoba upoznatih s tim radom
* presliku domovnice
* dokaz o radnom iskustvu: elektronički zapis (u slučaju da je osiguranik podnio zahtjev u elektroničkom obliku preko korisničkih stranica HZMO), odnosno potvrdu o podacima evidentiranima u matičnoj evidenciji HZMO koju Zavod izdaje na osobno traženje osiguranika na šalterima područnih službi/ureda ili presliku ugovora o radu ili potvrdu poslodavca o vrsti i trajanju poslova koje je obavljao i razdoblje u kojem je kandidat obavljao navedene poslove- ako je primjenjivo
* presliku vozačke dozvole
* potvrdu o nekažnjavanju, ne stariju od 6 mjeseci.
* Uz prijavu na natječaj kandidati mogu priložiti i ostale dokumente za koje smatraju da dokazuju njihovu sposobnost za obavljanje poslova za koji se natječu.

Prijavu na natječaj mogu podnijeti oba spola, pod ravnopravnim uvjetima.

Rok za podnošenje prijava: **10 dana**od objave u Narodnim novinama.

Potpune prijave podnose se isključivo pisanim putem, na adresu Ustanove.

Urednom prijavom smatra se prijava koja sadržava sve podatke i priloge navedene u javnom natječaju. Nepotpune i nepravovremene prijave neće se uzeti u obzir.

Za kandidate koji prođu preliminarni odabir kandidata za uži krug provest će se razgovor i testiranje. Ako kandidat ne pristupi razgovoru i testiranju, smatrat će se da je povukao prijavu na javni natječaj. O vremenu razgovora i testiranja kandidati će biti obaviješteni putem e-pošte i službene web-stranice Ustanove www.pp-velebit.hr.

O rezultatima natječaja kandidate će se obavijestiti pismenim putem u zakonskom roku.

Prijave slati na adresu: Javna ustanova »Park prirode Velebit«, Kaniža Gospićka 4b, 53000 Gospić, s naznakom: »Ne otvaraj – natječaj – stručni suradnik na projektu«.

**Javna ustanova »“Park prirode Velebit“, Gospić**